Dávid Krisztina, a 2012-es paralimpiai játékok résztvevője 2014 júliusában a németországi Suhlban megrendezett parasportlövő-világbajnokságon ezüstérmet szerzett, ezzel kvalifikálta magát a 2016-os paralimpiára. Az eredménnyel ő lett az első magyar sportoló, akinek sikerült kvótát szereznie a 2016-os játékokra. Dávid így nyilatkozott a verseny után: „[n]agyon boldog vagyok. […] A riói részvételi jog kiharcolása azt jelenti, hogy lekerült egy nagy teher a vállamról, a hátralévő két évben nem nehezedik rám semmilyen nyomás a versenyeken. Londonba az utolsó utáni pillanatokban jutottam ki, most elsőre sikerült, a mostani helyzet sokkal jobban tetszik.”